Meer as R2 miljoen salarisse uitstaande vir JPOJohannesburgse Filharmoniese Orkes Ten minste R2.2 miljoen se agterstallige salarisse moet aan die personeel en musikante van die Johannesburgse Filharmoniese Orkes (JPO) oorbetaal word. Die orkes het Donderdagaand sy laaste uitvoering van die seisoen in Parktown, Johannesburg, gehou, berig The Star. Die personeel het nie hul salarisse vir September en Oktober ontvang nie, en slegs 75% van die salarisse vir Augustus is betaal. “Ons is van mekaar afhanklik vir oorlewing. Ons het soms nie petrol om repetisies by te woon nie, maar ons maak ŉ plan,” het een van die musikante, wat anoniem wou bly, gesê. Luidens berigte vroeër dié jaar het die JPO met besigheidreddingspogings begin met ŉ kundige wat die maatskappy met herfinansiering en ŉ herstruktureringsplan bystaan.